Storstrøms Kunstmuseum
Storstrøms Kunstmuseum, tidligere Lolland-Falsters Kunstmuseum, museum i Maribo, grundlagt 1965. 
Museet var tidligere en del af det arkæologiske og kulturhistoriske Lolland-Falsters Stiftsmuseum (grdl. 1884 og åbnet 1890), som det delte bygning med til 2007.
Samlingerne flyttede derefter til en ny bygning ved hovedgården Fuglsang, der åbnede i 2008 som Fuglsang Kunstmuseum.